സിവില് ഡിഫന്സില് അംഗമാകാന് അവസരം പാലക്കാട്: പുതുതായി ആരംഭിച്ച കോങ്ങാട് അഗ്നിരക്ഷാ നിലയത്തില് സിവില് ഡിഫന്സ് അംഗങ്ങളെ തിരഞ്ഞെടുക്കുന്നു. നിലയത്തിന്റെ പ്രവര്ത്തനപരിധിയായ മുണ്ടൂര്, കരിന്പ, കേരളശ്ശേരി, മണ്ണൂര്, മങ്കര, കടന്പഴിപ്പുറം, പൂക്കോട്ടുകാവ്, ശ്രീകൃഷ്ണപുരം, വെള്ളിനേഴി, തൃക്കടീരി, കോങ്ങാട്, കാരാകുറിശ്ശി തുടങ്ങിയ പഞ്ചായത്തിലുള്ളവര്ക്ക് മുന്ഗണന. യൂണിറ്റുകളില് 30 ശതമാനം ഒരു യൂണിറ്റില് പതിനഞ്ചു പേര് സ്ത്രീകളായിരിക്കണം. 20 ശതമാനം വോളണ്ടിയര്മാരെങ്കിലും ഒരു യൂണിറ്റില് അഞ്ചുപേരെങ്കിലും ഡോക്ടര്മാര്, പാരാമെഡിക്കുകള്, എഞ്ചിനിയര്മാര് തുടങ്ങിയ വിദഗ്ധതൊഴില് മേഖലകളില് നിന്നുള്ളവരുമാകണം.് വോളണ്ടിയാറാകാന് അപേക്ഷിക്കുന്ന സമയത്ത് പതിനെട്ട് വയസ്് പൂര്ത്തിയായിരിക്കണം. നാലാം ക്ലാസ് വരെയുള്ള പ്രാഥമിക വിദ്യാഭ്യാസ യോഗ്യത ഉണ്ടായിരിക്കണം. പ്രതികൂല സാഹചര്യങ്ങളില് പ്രവൃത്തി എടുക്കുന്നതിന് ബുദ്ധിമുട്ടില്ലാത്തവിധം ശാരീരികവും മാനസികവുമായ കാര്യക്ഷമത ഉണ്ടായിരിക്കണം. അപേക്ഷകരുടെ പേരില് ക്രിമിനല് കേസ്റെക്കോഡുകള് ഉണ്ടാകരുത്. ആംഡ് ഫോഴ്സസ്, പോലീസ്, ഫയര് സര്വ്വീസ്, ടെറിട്ടോറിയല് ആര്മി മറ്റ് പാരാ മിലിട്ടറി സേനകള്, സമാനമായ യൂണിഫോംഡ് സര്വ്വീസുകളെന്നിവയില് ജോലിയിലുള്ളവരെയും ആംഡ് ഫോഴ്സില് ജോലി ചെയ്യുന്ന സിവിലിയന്മാരെയും വോളണ്ടിയറായി പരിഗണിക്കുന്നതല്ല. എന്നാല് സര്വീസുകളില് നിന്ന് സ്വാഭാവികമായി വിരമിച്ചവര്ക്ക് അംഗമാകാവുന്നതാണ്. ഡ്രൈവിംഗ്, നീന്തല്, കന്പ്യൂട്ടര് ഉപയോഗം, വനപ്രദേശങ്ങളിലേയും ദുര്ഘടപ്രദേശങ്ങളിലേയും ട്രക്കിംഗ് എന്നിവയിലുള്ള മുന് പരിചയം അഭിലഷണീയമാണ്. തെരഞ്ഞെടുക്കപ്പെട്ടാല് പ്രാദേശികതലത്തിലും ജില്ലാ തലത്തിലും തൃശ്ശൂരിലുള്ള കേരള ഫയര് ആന്ഡ് റെസ്ക്യു സര്വ്വീസസ് അക്കാദമിയിലുമായി നടത്തുന്ന ഹ്രസ്വകാല പരിശീലന പരിപാടികളിലും തുടര്ന്ന് വിവിധ സമയങ്ങളില് പ്രത്യേക ആവശ്യങ്ങള്ക്കായി വിളിച്ച് ചേര്ക്കുന്ന യോഗങ്ങളിലും പങ്കെടുക്കാന് സന്നദ്ധരായിരിക്കണം. അഗ്നിരക്ഷാ വകുപ്പിന്റെ വിവിധ ഫയര് സ്റ്റേഷനുകളില് നിലവിലുള്ള കമ്മ്യൂണിറ്റി റെസ്ക്യു വോളണ്ടിയര് സര്വ്വീസിലെ അടിസ്ഥാന പരിശീലനം ലഭിച്ചിട്ടുള്ളവര്, സര്വ്വീസില് നിന്നും വിരമിച്ചവര്, ഡോക്ടര്മാര്, നേഴ്സുമാര്, എന്ജിനീയര്മാര്, അധ്യാപകര്, യൂണിഫോംഡ് സര്വ്വീസുകളില് നിന്ന് വിരമിച്ചവര് തുടങ്ങിയവര്ക്ക് ഈ രംഗത്ത് കൂടുതല് സേവനം നല്കാനാകും. ഇതിനു പുറമേ തീരപ്രദേശങ്ങളില് കടലില് പോയി ശീലമുള്ള മത്സ്യത്തൊഴിലാളികള്ക്കും മലയോര പ്രദേശങ്ങളില് ആദിവാസി വിഭാഗത്തില്പ്പെട്ടവര്ക്കും മുന്ഗണന നല്കുന്നതാണ്. യുവതീ യുവാക്കളില് സ്റ്റുഡന്റ് പോലീസ് സേനാംഗങ്ങള്, എന്എസ്എസ് വോളണ്ടിയര്മാര്, എന് സിസി എന്നീ വിഭാഗങ്ങളില് പരിശീലനം ലഭ്യമായവര്ക്ക് പരിഗണന നല്കുന്നതാണ്. അപേക്ഷകള് ഓണ്ലൈനായി സമര്പ്പിക്കാം. കൂടുതല് വിവരങ്ങള് കോങ്ങാട് അഗ്നിരക്ഷാ നിലയത്തില് ലഭ്യമാണ്. 0491 2847101, 0491 2963101